Pielikums protokolam Nr. 3/2024

**LĒMUMS**

Jelgavā

2024.gada 28.februārī Nr. 13

**Par pabalsta apmēra noteikšanu** **bērniem, kuri apgūst obligāto pamata vai vispārējo vidējo izglītību privātā izglītības iestādē**

Pamatojoties uz Ministru kabineta 2016. gada 28. jūnija noteikumu Nr. 418 „Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” 9.un10. punktu, Jelgavas novada pašvaldības 2023.gada 28.decembra Saistošajiem noteikumiem Nr. 20 “Par Jelgavas novada pašvaldības brīvprātīgās iniciatīvas pabalstiem” 28.punktu,

Jelgavas novada dome, atklāti balsojot,

**PAR** **– 15** balsis (Artūrs Semjonovs, Dina Tauriņa, Emīls Dobrājs, Gundars Liepa, Ilze Vītola, Irina Dolgova, Jānis Počs, Juris Lavenieks, Juris Razživins, Lolita Duge, Madars Lasmanis, Oskars Cīrulis, Pēteris Veļeckis, Uldis Ainārs, Vidmants Rinkuns);

**PRET – nav**;

**ATTURAS – 2** balsis (Ģirts Neija, Jānis Kažotnieks),

**nolemj:**

1. Apstiprināt pabalsta apmēru bērniem, kuri apgūst obligāto pamata vai vispārējo vidējo izglītību privātā izglītības iestādē 107.33 EUR mēnesī (viens simts septiņi *euro* 33 centi), ja izglītojamais apgūst izglītības programmas klātienē (1. pielikums).
2. Apstiprināt pabalsta apmēru bērniem, kuri apgūst obligāto pamata vai vispārējo vidējo izglītību privātā izglītības iestādē 13,81 EUR mēnesī (trīspadsmit *euro* 81 cents), ja izglītojamais apgūst izglītības programmas neklātienē vai tālmācībā (2. pielikums).
3. Ar šī lēmuma spēkā stāšanos spēku zaudē 2023. gada 22. februāra lēmums Nr. 18 “Par pabalsta apmēra noteikšanu bērniem, kuri apgūst obligāto pamata vai vispārējo vidējo izglītību privātā izglītības iestādē” (pielikums protokolam Nr.5/2023).
4. Pabalsta apmērs tiek piemērots ar 2024. gada 1. februāri.
5. Uzdot Jelgavas novada Izglītības pārvaldei veikt lēmuma izpildi.

Domes priekšsēdētājs M.Lasmanis